b'\n_START_ARTICLE_\nErnst Tode\n_START_PARAGRAPH_\nErnst Friedrich Tode (27. jaanuar 1858 Pargolovo (Peterburi l\xc3\xa4histel) \xe2\x80\x93 7. detsember 1932 M\xc3\xbcnchen) oli  baltisaksa kunstnik. Tuntud vitraa\xc5\xbeimeistrina._NEWLINE_Ernst Tode s\xc3\xbcndis Pargolovos (praegu kuulub Peterburi Viiburi rajooni) kaupmehe perekonnas. Aastatel 1878\xe2\x80\x931882 \xc3\xb5ppis ta _NEWLINE_Riia Pol\xc3\xbctehnikumis arhitektuuri ja 1882\xe2\x80\x931885 M\xc3\xbcncheni kunstiakadeemias maalikunsti professor Otto Seitzi k\xc3\xa4e all. Hiljem t\xc3\xa4iendas end D\xc3\xbcsseldorfi kunstiakadeemias._NEWLINE_Aastatel 1891\xe2\x80\x931894 t\xc3\xb6\xc3\xb6tas ta Riias kunsti\xc3\xb5petajana.\n_START_SECTION_\nVitraa\xc5\xbeikunst\n_START_PARAGRAPH_\nAastatel 1894\xe2\x80\x931909 tegeles Tode Riias vitraa\xc5\xbeikunstiga. Tal oli oma vitraa\xc5\xbeit\xc3\xb6\xc3\xb6koda. Tema loodud vitraa\xc5\xbee on paljudes kirikutes ja muudes hoonetes, sealhulgas Riias, Peterburis, Moskvas, Kiievis ja Odessas._NEWLINE_Tema loomingut leidub ka Eestis, n\xc3\xa4iteks Kolga-Jaani ja Paide kirikus ning Eesti Panga muuseumis.\n_START_SECTION_\nSaksamaal\n_START_PARAGRAPH_\nAlates 1909. aastast elas Tode Saksamaal \xe2\x80\x93 algul Regensburgis, hiljem M\xc3\xbcnchenis. _NEWLINE_Ta on tegutsenud ka kirjanikuna. Viimased eluaastad p\xc3\xbchendus kunstiajaloole.\n_START_SECTION_\nPublikatsioonid\n_START_PARAGRAPH_\n1908. aastal avaldas Tode Peterburi arhitektide \xc3\xbchingu arhitektuuri-, kunsti- ja tehnikaajakirjas Zodt\xc5\xa1ii pikema artikli "\xd0\xa1\xd1\x82\xd0\xb5\xd0\xba\xd0\xbe\xd0\xbb\xd1\x8c\xd0\xbd\xd0\xb0\xd1\x8f \xd0\xb6\xd0\xb8\xd0\xb2\xd0\xbe\xd0\xbf\xd0\xb8\xd1\x81\xd1\x8c. \xd0\x9a\xd1\x80\xd0\xb0\xd1\x82\xd0\xba\xd0\xb8\xd0\xb9 \xd0\xbe\xd1\x87\xd0\xb5\xd1\x80\xd0\xba \xd0\xb5\xd0\xb5 \xd0\xb8\xd1\x81\xd1\x82\xd0\xbe\xd1\x80\xd0\xb8\xd0\xb8 \xd0\xb8 \xd1\x82\xd0\xb5\xd1\x85\xd0\xbd\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb3\xd0\xbe \xd1\x80\xd0\xb0\xd0\xb7\xd0\xb2\xd0\xb8\xd1\x82\xd0\xb8\xd1\x8f" (\'Klaasimaal. Selle ajaloo ja tehnilise arengu l\xc3\xbchi\xc3\xbclevaade\').'